open-index/open-wikipedia-markdown huggingface dataset:
துணைவகுப்பு

**துணைவகுப்பு** (*Subclass*) என்பது உயிரியல் வகைப்பாட்டியலில் ஓர் தரவரிசை ஆகும். இது வகுப்பிற்கு கீழ்நிலையிலும் வரிசைக்கு முன்நிலையிலும் உள்ளது.
thumb|250px|அறிவியல் வகைப்பாடு

## விளக்கம்
துணைவகுப்பு என்பது வகைப்பாட்டியலில் ஓர் தரவரிசை ஆகும். இது வகுப்பிற்கு கீழும் வரிசைக்கு மேலேயும் இருக்கும் பிரிவாகும். உதாரணமாக, வகுப்பு பாலூட்டியினை மேலும் துணைப்பிரிவுகளாக பிரிக்கலாம். வகுப்பு பாலூட்டி என்பது முதுகெலும்புகளைக் கொண்டது. இவை வெப்பரத்த அம்னியோட்களாகும். இவை மேலும் புரோட்டோதெரியா மற்றும் தெரிஃபார்ம்ஸ் என துணைவகுப்பாக வகைப்படுத்தப்படுகின்றன. புரோட்டோதெரியா என்பது முட்டையிடும் பாலூட்டிகளாகும். இதில் முள்ளெலி போன்ற குழிபறிக்கும் பல்லில்லாத உயிரிகளும் (எக்கினிட்னாக்கள்) மற்றும் வாத்தலகி போன்ற முட்டையிட்டு பால்கொடுக்கும் விலங்குகளும் (பிளாட்டிபசுகள்) அடங்கிய துணைவகுப்பாகும். துணைப்பிரிவு தெரிஃபார்ம்களில் யூத்தேரியன்கள் (நஞ்சுக்கொடி பாலூட்டிகள்) மற்றும் மெட்டாதேரியன் எனப்படும் பைப்பாலூட்டிகள் (மார்சுபியல்கள்) அடங்கும்.

* முட்தோலிகளில் கிரினோய்டியா வகுப்பின் துணைவகுப்பு ஆர்ட்டுலாட்டா (உம். டிலோமெட்ரா ஆசுட்ரேலிசு பேசன் பூ இறகு நட்சத்திரம்)

* குறுத்தெலும்பு மீன்களில், எலாசுமோபிராங்கி என்பது துணைவகுப்பு ஆகும். இதில் சுறா, திருக்கை மீன்கள் அடங்கும்

## மேற்கோள்கள்

## வெளி இணைப்புகள்

*  Species (journal)
* Barcoding of species
* Catalogue of Life
* European Species Names in Linnaean, Czech, English, German and French 
* Speciation 
* Stanford Encyclopedia of Philosophy entry: ''Species'' 
* VisualTaxa
* Wikispecies – The free species directory that anyone can edit from the Wikimedia Foundation

பகுப்பு:வகைப்பாட்டியல்

பகுப்பு:உயிரியல் கருத்துப் படிமங்கள்
பகுப்பு:உயிரியல் துறைச்சொற்கள்
இனம்
1தரவரிசை24
தரவரிசை24
கந்துலா (யானை)

**கந்துலா** (*Kandula*) என்பது சிங்கள வரலாற்று நூலான மகாவம்சத்தில் குறிப்பிடப்பட்டுள்ள ஒரு பிரபலமான போர் யானையாகும் .

இலங்கையின் துட்டுகைமுனு (கி.மி.101&#x2013; 77) பிறந்தபோது, மதிப்புமிக்க பல பொருட்கள் தன்னிச்சையாக தோன்றியதாகக் கூறப்படுகிறது. அவை பல்வேறு நபர்களால் கண்டுபிடிக்கப்பட்டு  புதிதாகப் பிறந்தவருக்கு பரிசாக கொண்டு வரப்பட்டன. அவற்றில் கந்துலா என்ற மீனவரால் கண்டுபிடிக்கப்பட்ட ஒரு யானைக்கு அதன் கண்டுபிடிப்பாளரின் பெயரிடப்பட்டது. மேலும், துட்டுகைமுனுவின் தோழரும் ஆனது. இலங்கையை ஒன்றிணைக்க வழிவகுத்த போர்களின் போது அவனுடன் பணியாற்றியது. 

## எல்லாளனுடனான போர்
எல்லாளன் எனும் தமிழ் மன்னன் அநுராதபுரத்தை தலைநகராகக் கொண்டு சுமார் நாற்பத்து நான்கு ஆண்டுகள் ஆட்சி புரிந்தான். அவனுடன் போர்தொடுத்த துட்டகமுனுவின் படைகள் எல்லாளன் படையிடம் தோற்று பின்வாங்க ஆரம்பித்தன , போரில்  தோல்வியை தவிர்ப்பதற்காக துட்டகைமுனு சாதுரியமாக, எல்லாளனை ஒற்றைச்சமருக்கு அழைக்க, யுத்த தர்மத்தின் படி எல்லாளனும் அதை ஏற்று போர் புரிந்தான், நீண்ட நேர சமருக்கு பிறகு, வயோதிகனான எல்லாளனை, துட்டகைமுனு வெற்றிபெற்றான், இறந்த எல்லாளனின் வீரத்தை மெச்சி, அவனுக்கு சிலை எழுப்பி, மரியாதை செய்தான்

## அமெரிக்காவில் கந்துலா
வாசிங்டன், டி. சி.யில் உள்ள தேசிய மிருகக்காட்சிசாலையில் 2001 இல் பிறந்த ஒரு ஆசிய யானைக்கு கந்துலாவின் பெயரிடப்பட்டது. ஜெர்மன் கால்நடை மருத்துவர்கள் குழு உருவாக்கிய ஒரு முறையைப் பயன்படுத்தி செயற்கை கருவூட்டல் மற்றும் 5 வது ஏஐ பிறப்பு ஆகியவற்றால் கருத்தரிக்கப்பட்ட முதல் ஆசிய யானையாகும்.

## இலங்கை காலாட்படை
இலங்கை காலாட்படைப் படைப்பிரிவுக்கு துட்டுகைமுனுவின் அரச யானையின் பெயரால் கந்துலா என்றும் பெயரிடப்பட்டுள்ளது. 

## மேற்கோள்கள்

பகுப்பு:புகழ் பெற்ற யானைகள்
பகுப்பு:இலங்கை வரலாறு
பகுப்பு:போர் யானைகள்
மகா பம்படம்

**மகா பம்படம் (Maha Pambata),** அல்லது 'பெரிய கல்' என்பது தமிழ் மன்னன் எல்லாளனுக்கு (கி.மு .235 - கிமு 161) சொந்தமான ஒரு பிரபலமான போர் யானையாகும்.

இலங்கையில், மன்னர்கள் தங்கள் எதிரிகளுடனான தனிச்சமருக்குச் செல்லும்போது போர் யானைகளைப் பயன்படுத்துவது பழங்காலத்து வழக்கமல்ல.  தனது போர் யானையான கந்துலா மீது சவாரி செய்த போரிட்ட துட்டகைமுனுக்கு போரில் மகா பம்படம் என்ற புகழ்பெற்ற யானையின் மீது ஏறி எல்லாளன் போரிட்டான்.  

## எல்லாளனுடனான போர்
எல்லாளன் எனும் தமிழ் மன்னன் அநுராதபுரத்தை தலைநகராகக் கொண்டு சுமார் நாற்பத்து நான்கு ஆண்டுகள் ஆட்சி புரிந்தான். அவனுடன் போர்தொடுத்த துட்டகமுனுவின் படைகள் எல்லாளன் படையிடம் தோற்று பின்வாங்க ஆரம்பித்தன , போரில் தோல்வியை தவிர்ப்பதற்காக துட்டகைமுனு சாதுரியமாக, எல்லாளனை ஒற்றைச்சமருக்கு அழைக்க, யுத்த தர்மத்தின் படி எல்லாளனும் அதை ஏற்று போர் புரிந்தான், நீண்ட நேர சமருக்கு பிறகு, வயோதிகனான எல்லாளனை, துட்டகைமுனு வெற்றிபெற்றான், இறந்த எல்லாளனின் வீரத்தை மெச்சி, அவனுக்கு சிலை எழுப்பி, மரியாதை செய்தான்

## மேற்கோள்கள்

பகுப்பு:புகழ் பெற்ற யானைகள்
பகுப்பு:போர் யானைகள்
கல்லாயி ஆறு

**கல்லாயி ஆறு** (*Kallayi River*) என்பது இந்தியாவின் கேரள மாநிலத்தின் கோழிக்கோடு மாவட்டத்தில் உள்ள ஆறுகளில் ஒன்றாகும். இது மேற்கு தொடர்ச்சி மலையில் உள்ள செருக்குலாதூரில்  உருவாகி  மற்றும் 40 கி.மீ. (24.9&nbsp;mi) நீண்டது.  இந்த காளியாறு இணைந்து ஓடுகிறது.

இதன் வடிநிலம் கோழிக்கோடு மாவட்டத்தில் அமைந்துள்ளது.

## மேற்கோள்கள்

பகுப்பு:கேரள ஆறுகள்
அக்பர் ஜெகன் அப்துல்லா

**அக்பர் ஜெஹான் அப்துல்லா** (*Akbar Jehan Abdullah*) (1916 - 11 ஜூலை 2000) ஒரு இந்தியக் காஷ்மீர் அரசியல்வாதியாவார்.  ஜம்மு-காஷ்மீரில் மூன்று முறை முதல்வராக இருந்த சேக் அப்துல்லாவின் மனைவியாவார். இவர் இரண்டு முறை இந்திய நாடாளுமன்ற உறுப்பினராகப் பணியாற்றினார்.

அக்பர் ஜெஹான், ஸ்ரீநகரிலுள்ள நெடோ விடுதி உரிமையாளரும், தனது காஷ்மீரி மனைவி மிர்ஜன் ஆகியோரை உள்ளடக்கிய ஒரு இந்திய விடுதி சங்கிலியின் ஐரோப்பிய உரிமையாளரின் மூத்த மகனான மைக்கேல் ஹாரி நெடோவின் மகளாவார். நெடோ குல்மார்க்கில் ஒரு சுற்றுலா விடுதியின் உரிமையாளராகவும் இருந்தார். 1933 ஆம் ஆண்டு அக்பர் ஜெகன் அப்துல்லாவை திருமணம் செய்து கொண்டார்.

## அரசியல் வாழ்க்கை

அக்பர் ஜெஹான், 1977 முதல் 1979 வரை [ஆறாவது மக்களவையிலும்  1984 முதல் 1989 வரை [எட்டாவது மக்களவை|எட்டாவது மக்களவையிலும் முறையே காஷ்மீரின் ஸ்ரீநகரையும், அனந்தநாக் தொகுதியையும் பிரதிநிதித்துவப்படுத்தினார்.

## செஞ்சிலுவை சங்கத் தலைவர்

1947 முதல் 1951 வரை ஜம்மு-காஷ்மீர் செஞ்சிலுவை சங்கத்தின் முதல் தலைவர் என்ற பெருமையை இவர் பெற்றார். 1975 ஆம் ஆண்டு சர்வதேச மகளிர் ஆண்டு மாநிலக் குழுவின் தலைவராகவும், அகில இந்திய குடும்ப நலச் சங்கத்தின் தலைவராகவும், 1976இல் நடந்த அகில இந்திய மகளிர் மாநாடு, 1977 இல்நடந்த மாநில கிளையின் தலைவராகவும் இருந்தார்.

## பிற்கால வாழ்க்கையும் மரணமும்
ஜெஹன் அப்துல்லா 11 ஜூலை 2000 அன்று ஸ்ரீநகரில் தனது 84 வயதில் இறந்தார்.

## தனிப்பட்ட வாழ்க்கை
இவர் காஷ்மீர் அரசியல்வாதியான பாரூக் அப்துல்லாவின் தாயும், உமர் அப்துல்லாவின் பாட்டியுமாவர். பாரூக் அப்துல்லா தனது தந்தை சேக் அப்துல்லாவிற்குப் பிறகு 1982 ஆம் ஆண்டில் ஜம்மு காஷ்மீரின் முதலமைச்சரானார்.

## சான்றுகள்

பகுப்பு:இந்திய முஸ்லிம்கள்
பகுப்பு:6வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:1907 பிறப்புகள்
பகுப்பு:2000 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
நடுங்கமுவ இராசா

thumb|நடுங்கமுவா இராசா தனது இரண்டாவது உரிமையாளரிடம் விடைபெறுகிறது. இந்த படம் 1978 ஆம் ஆண்டில் ஹொரானாவிலுள்ள  வாவ்லுகலா தோட்டத்திலுள்ள ஹெர்பர்ட் விக்ரமசிங்கவின் இல்லத்தில் எடுக்கப்பட்டது
**நடுங்கமுவ ராஜா** (*Nadungamuwa Raja*) ( சிங்களம் :නැදුන්ගමුව රාජා) என்பது இந்தியாவின் மைசூரில் 1953களில் பிறந்த இந்திய யானையாகும்.இலங்கையின் கண்டியில் நடைபெற்ற ஏசல ஊர்வலத்தின் புத்தரின் புனிதப்பல் அடங்கிய புனித கலசத்தைத் தாங்கிச் செல்லும் பணியை தற்போது வரை தொடர்கிறது. இது, ஆசியாவின் மிக நீளமான தந்தங்களைக் கொண்டது.

இது, மைசூர் மகாராஜாவால் வழங்கப்பட்ட இரண்டு யானைக் கன்றுகளில் ஒன்றாகும். அவரது உறவினரின் நீண்டகால நோயைக் குணப்படுத்தியதற்காக மரியாதை செலுத்தும் விதமாக பிலியந்தலை, நிலாமகாரை கோயிலில் வசித்த மூத்த பூர்வீக மருத்துவர் துறவிக்கு மைசூர் மகாராஜா இந்த யானையை பரிசளித்தார். 1978 ஆம் ஆண்டில் இந்த யானை தனது இரண்டாவது உரிமையாளரிடமிருந்து (பாண்டராகமாவின் முன்னாள் நாடாளுமன்ற உறுப்பினர்) ஹெர்பர்ட் விக்ரமசிங்க என்பவரிடமிருந்து நடுங்கமுவா பகுதியைச் சேர்ந்த அந்தக் காலத்தின் சிறந்த ஆயுர்வேத மருத்துவராக இருந்த (யானையின் தற்போதைய உரிமையாளர் டாக்டர் ஹர்ஷா தர்மவிஜயாவின் தந்தை) தர்மவிஜய வேத ராலகாமியால் கையகப்படுத்தப்பட்டது. அப்போதிருந்து யானைக்கு அது வசிக்கும் கிராமமான நடுங்கமுவா எனப் பெயரிடப்பட்டது.

## மேலும் காண்க
* இராசா
* அயந்துதுவா இராசா
* மில்லங்கோடா இராசா

## மேற்கோள்கள்

*
*
*

பகுப்பு:புகழ் பெற்ற யானைகள்
பான்சுலோய் ஆறு

**பான்சுலோய் ஆறு** (*Bansloi River*) பாகீரதி .ஆற்றின் கிளை ஆறு ஆகும்.

## நிலவியல்
இந்தியாவின் சார்க்கண்டு மாநிலத்தில் சாகிப்கஞ்சு மாவட்டத்தில் பான்சு மலையில் பான்சுலோய் ஆறு உருவாகிறது. இது சார்க்கண்டின் பாகுட் மாவட்டம் மேற்கு வங்காளத்தின் பிர்பூம் மற்றும் முர்சிதாபாத் மாவட்டங்கள் வழியாகப் பாய்ந்து வடக்கு ஜாங்கிபூரில் பாகீரதி ஆற்றுடன் இணைகிறது.

முர்சிதாபாத் மாவட்டத்தின் மேற்குப் பகுதி கிழக்கு நோக்கி பாகீரதியை நோக்கிச் செல்கிறது; பல மலை ஓடைகள் இந்த நதியுடன் நேரடியாகச் செல்வதைக் காணவில்லை; இவை எதிராக ஓடும் ஓடைகள் அல்லது சதுப்பு நிலங்களால் தடுக்கப்படுகின்றன. இந்த நீரோடைகள் வெள்ள காலங்களின் போது பெரிய நீர்த்தேக்கங்களாகச் செயல்படுகின்றன. மேலும் அதிகப்படியான நீரை நீரோடைகள் வழியாக வெளியேறுகின்றன. பான்சுலோய் ஆறு மாவட்டத்தின் வடக்கு பகுதிக்குள் நுழைகிறது.

பான்சுலோய் ஆற்றின் ஒருங்கிணைந்த நீர்ப்பிடிப்பு பகுதி  ஆகும்.

### வெள்ளம்
சோட்டா நாக்பூர் மேட்டுநிலம் அல்லது ஜான்கண்டில், பான்சுலோய் உட்படப் பல ஆறுகள் பிர்பம் மாவட்டத்தில் பாய்கின்றன. இந்த ஆறுகள் பாகிராதியில் சேருவதற்கு முன்பு முர்சிதாபாத் மற்றும் பர்தாமன் மாவட்டங்களுக்குள் நுழைகின்றன. ஜாங்கிபூர் மற்றும் கல்னா நகரங்களுக்கு இடையில் பாகீரதி நதியின் மட்டுப்படுத்தப்பட்ட திறன் மற்றும் அவற்றின் படுகைகளில் அதிக மழைப்பொழிவு இருப்பதால் இவை வெள்ளத்தை உருவாக்குகின்றன. இந்த வரம்பில் பாகீரதி நிமிடத்திற்கு 1,10,000 கன அடிவரை வெளியேற்றும் திறனுடையது. அனைத்து ஆறுகளும் தங்களது நீர்ப்பிடிப்பு பகுதிகளில் ஒரே நேரத்தில் மழையைப் பெற்றால், நிமிடத்திற்கு 6,00,000 கன அடி நீர் நிமிடத்திற்கு வெளியேறுகிறது. இதனால் வெள்ளம் ஏற்படுகிறது.

## மேலும் காண்க
இந்தியாவின் ஆறுகளின் பட்டியல்

## மேற்கோள்கள்

 
பகுப்பு:இந்திய ஆறுகள்
பகுப்பு:ஜார்க்கண்டின் ஆறுகள்
பகுப்பு:மேற்கு வங்க ஆறுகள்
ஜமுனியா ஆறு

**ஜமுனியா ஆறு** (*Jamunia River*) என்பது தாமோதர் நதியின் துணை நதியாகும். இது இந்திய மாநிலமான சார்க்கண்டில் உள்ள ஹசாரிபாக், கிசீடீடிஹ், போகாரோ மற்றும் தன்பாத் மாவட்டங்கள் வழியாகப் பாய்கிறது.

## ஆற்றோட்டம்
ஜமுனியா ஆறு பிசுங்கருக்கு அருகிலுள்ள ஹசாரிபாக் மேட்டுநிலத்தில் உருவாகிறது. இது அருகில் செல்லும் பெரும் தலைநெடுஞ்சாலைக்கு  அருகில் பாகோதார், தும்ரியினை கடந்தபின் தெற்குத் நோக்கி திரும்பி தான்பாத் மற்றும் பொகாரோ மாவட்டங்களில் எல்லைப் பகுதியாகப் பாய்ந்து தாமோதர் ஆற்றில் இணைகிறது.

## மேற்கோள்கள்

 
பகுப்பு:ஜார்க்கண்டின் ஆறுகள்
பகுப்பு:Coordinates on Wikidata
சுருதி சௌத்ரி

**சுருதி சௌத்ரி** (*Shruti Choudhry*) (பிறப்பு 3 அக்டோபர் 1975) என்பவர் இந்திய தேசிய காங்கிரசு கட்சியினைச் சார்ந்த இந்திய அரசியல்வாதி ஆவார்.

## ஆரம்பகால வாழ்க்கை
சுருதி சௌத்ரி 3 அக்டோபர் 1975 அன்று புதுதில்லியில் பிறந்தார். இவரின் பெற்றோர் சௌத்ரி சுரேந்தர் சிங், கிரண் செளவுத்ரி ஆகிய இருவரும் அரியானா மாநில அரசாங்கத்தில் அமைச்சர்களாக பணியாற்றினர். இவரின் தந்தைவழி தாத்தா பன்சிலால் அரியானாவின் முன்னாள் முதலமைச்சராக இருந்தார். மேலும் இவரது குடும்பம் அரியானாவின் முக்கிய  அரசியல் குடும்பங்களில் ஒன்றாகும்.

சௌத்ரியின் ஆரம்பக் கல்வி *கான்வென்ட் ஆஃப் ஜீசஸ் & மேரி* பள்ளியிலும், தில்லி ஆர் கே புரம் பொது பள்ளியிலும் இருந்தது. இதன் பிறகு இவர் இங்கிலாந்தில் உள்ள ஆக்சுபோர்டில் படித்தார். இவர் தில்லி பல்கலைக்கழகத்தில் இளங்கலை பட்டம் பெற்ற பின்னர், ஆக்ராவிலுள்ள பி. ஆர். அம்பேத்கர் பல்கலைக்கழகத்தில் சட்டம் படித்தார். மார்ச் 7, 2003 அன்று, அருணாப் சௌத்ரி என்ற வழக்கறிஞரைத் திருமணம் செய்து கொண்டார்.

## அரசியல்
முதலில் ஒரு வழக்கறிஞராகப் பயிற்சி பெற்ற சௌத்ரி 2005இல் தனது தந்தை இறந்ததையடுத்து அரசியலுக்கு திரும்பினார். 2009 ஆம் ஆண்டு இந்திய பொதுத் தேர்தலில் பிவானி-மகேந்திரகர் மக்களவைத் தொகுதியில் போட்டியிட இந்திய தேசிய காங்கிரசு கட்சியால் இவர் தேர்ந்தெடுக்கப்பட்டார். முக்கியமாக இப்பகுதியில் இவரது குடும்பத்தினருக்கு இருந்த நல்லெண்ணத்தின் விளைவாக, தனது போட்டி வேட்பாளரான இந்திய தேசிய லோக் தளம் கட்சியின் அஜய் சிங் சௌதாலாவை 55,097 வாக்குகள் வித்தியாசத்தில் தோற்கடித்தார். இவரது தாத்தா முன்பு இந்தத் தொகுதியில் மூன்று முறையும் இவருடைய தந்தை இரண்டு முறையும்  வெற்றிப் பெற்றிருந்தனர். 2009 முதல் பெண்கள் விவசாயம் மற்றும் அதிகாரமளித்தல் தொடர்பான மக்களவை குழுக்களின் உறுப்பினராக சௌத்ரி பணியாற்றினார். ஆனால் 2014ல் நடந்த தேர்தலில் இவரால் வெற்றி பெற முடியவில்லை.

## மேற்கோள்கள்

## வெளி இணைப்புகள்
*Lok Sabha biographical data

பகுப்பு:15வது மக்களவை உறுப்பினர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அரியான அரசியலில் பெண்கள்
சித்தார்த்த வர்மா

**சித்தார்த்த வர்மா** (*Siddharth Verma*)(பிறப்பு 20 நவம்பர் 1980) என்பவர் ஓர் இந்திய முன்னாள் துடுப்பாட்ட வீரர் ஆவார். வர்மா தில்லியினைச் சார்ந்தவர். இவர் 2002 மற்றும் 2007க்கு இடையில் டெல்லி, அரியானா மற்றும் ரயில்வே அணிக்காக முதல் தரத் துடுப்பாட்ட போட்டிகளில் பங்கேற்றுள்ளார்.

## மேற்கோள்கள்

 

## வெளி இணைப்புகள்
* 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1980 பிறப்புகள்
முத்து கிருஷ்ண மணி

**முத்து கிருஷ்ண மணி** (*Muthu Krishna Mani*) என்பவர் இந்திய சிறுநீரகவியலின் முன்னோடி மற்றும் சிறுநீரகவியல் நிபுணர் ஆவார். இவர் சென்னை அப்போலோ மருத்துவமனை சிறுநீரகவியல் துறையின் முன்னாள் மேனாள் தலைவர் ஆவார். பீகாரைச் சார்ந்த இந்தியச் சுதந்திரப்போராட்ட வீரர் ஜெயபிரகாஷ் நாராயணன் சிறுநீரக கோளாறால் பாதிக்கப்பட்டபோது சிகிச்சையளித்து மிகவும் பிரபலமானவர். இவருக்கு இந்திய அரசு 1991ஆம் ஆண்டு நாட்டின் மூன்றாவது மிக உயர்ந்த குடிமகன்களுக்கான விருதான பத்ம பூசண் விருதினை வழங்கியது. இவர் தன்வந்தரி விருது (2011) மற்றும் ரவீந்திரநாத் தாகூர் விருதையும் பெற்றுள்ளார். இவர் 125க்கும் மேற்பட்ட மருத்துவ ஆய்வுக் கட்டுரைகளை வெளியிட்டுள்ளார். இந்திய சிறுநீரகவியலாளர் சமூக (தெற்கு அத்தியாயம் - ஐ.எஸ்.என்.எஸ்.சி) *2018 டாக்டர் பத்ரோஸ் மத்தாய் நினைவு சொற்பொழிவு* இவரின் குறிப்பிடத்தக்கச் சொற்பொழிவாகும்*.*

## மேற்கோள்கள்


## நூலியல்
* 
* 
* 

## வெளி இணைப்புகள்
* 

பகுப்பு:தமிழ்நாட்டினர்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்ம பூசண் விருது பெற்றவர்கள்
ஹுண்ட்ரு அருவி

**ஹுண்ட்ரு அருவி **(*Hundru Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும். இது இந்தியாவின் 34 வது மிக உயர்ந்த அருவியாகும். இது இப்பகுதியில் மிகவும் பிரபலமான சுற்றுலாத்தலங்களில் ஒன்றாகும்.

## அமைவிடம்
சுவர்ணரேகா ஆற்றின் வழித்தடத்தில், 98 மீட்டர்(322 அடி) உயரத்தில் இருந்து விழும் ஹுண்ட்ரு அருவி, மாநிலத்தின் மிக உயரமான அருவியாக உள்ளது. நீர் விழும் உயரத்தின் கண்கவர் காட்சி, பார்க்க மதிப்பானது என்று சொல்லப்படுகிறது. தொடர்ந்து விழும் நீரின் வீழ்ச்சியால் பாறைகள் அரிப்பேற்பட்டு வெவ்வேறு விதமாக காணப்படுவது, இந்த இடத்திற்கு மேலும் அழகூட்டுகிறது.

ராஞ்சியின் உயரமான நிலற்பரப்பில் அமைந்த்துள்ள ஹுண்ட்ரு அருவி, இந்தப்பகுதியில் விழும் செங்குத்தான அருவிகளில் ஒன்றாகும். மழைக்காலத்தில் இது ஒரு வல்லமைமிக்க இடமாக இருக்கும், ஆனால் வறண்ட காலங்களில் இது ஒரு அற்புதமான சுற்றுலாத்தலமாக மாறும்.  ஹுண்ட்ரு அருவியின் அடிவாரத்தில் ஒரு குளம் உள்ளது, இது குளிக்கும் இடமாக இருக்கிறது.

ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(*Knick Point*), ஹுண்ட்ரு அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி(*Knick Point*) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.

## போக்குவரத்து
பிரதான சாலையான புருலியா சாலையில் இருந்து சுமார் 21 கிலோமீட்டர் (13 மைல்) பயணம் செய்ய வேண்டும்.
 
ராஞ்சியில் இருந்து குறுக்குவழி மற்றும் எளிய நான்கு வழிச்சாலையைப் பயன்படுத்தி ஓர்மன்ஜி மற்றும் சிக்கிதிரி வழியாக ஹுண்ட்ருவை அடையலாம். இந்த சாலையில் இருந்து 39 கிலோமீட்டர் (24 மைல்) தூரத்தில் உள்ளது, இது சாதாரண சாலையை விட 6 கிலோமீட்டர் (3.7 மைல்) குறைவானதாகும்.

அருவியின் கீழே அமைந்துள்ள சுவர்ணரேகா நீர்மின்சக்தி நிலையமும் சுற்றுலாப் பயணிகள் பார்ப்பதற்கு சிறந்த இடமாகும்.

## இதையும் காண்க
*இந்திய அருவிகளின் பட்டியல்
*
 
## மேற்கோள்கள்

பகுப்பு:ராஞ்சி மாவட்டம்
பகுப்பு:ஜார்க்கண்டின் அருவிகள்
பகுப்பு:இந்தியாவின் பீடபூமிகள்
மல்லிகா பிரசாத்

**மல்லிகா பிரசாத்** (*Mallika Prasad*) என்கிற பண்டாரி இந்திய அரசியல்வாதி ஆவார். இவர், பாரதிய ஜனதா கட்சியின் முன்னாள் உறுப்பினராக இருந்துள்ளார். மேலும், இவர் புட்டூர் தொகுதி சட்டமன்ற உறுப்பினர் ஆவார்.
2008 ஆம் ஆண்டு கர்நாடக சட்டமன்றத் தேர்தலில் போட்டியிட்டார். மேலும்,
இவர் இந்திய தேசிய காங்கிரஸ் கட்சியின் தலைவர் பொந்த ஜெகந்நாத் ஷெட்டி மற்றும் ஸ்வாபிமான் வேதிகேயின் டி. சகுந்தலா ஷெட்டி ஆகியோருக்கு எதிராக போட்டியிட்டு 1425 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:கர்நாடக அரசியல்வாதிகள்
ரேகா சர்மா

**ரேகா சர்மா** (*Rekha Sharma* என்பவர் இந்தியாவில் தேசிய மகளிர் ஆணையத்தின் தற்போதைய தலைவராக உள்ளார்.

## கல்வி
சர்மா (பி. 1964) உத்தராகண்டம் மாநிலத்தின் உள்ள தேராதூன் டி.ஏ.வி கல்லூரியில் அரசியல் அறிவியல், வரலாறு மற்றும் ஆங்கில இலக்கியத்தில் பட்டம் பெற்றார். சந்தைப்படுத்தல் மற்றும் விளம்பரத்தில் பட்டயப் படிப்பும் முடித்துள்ளார்.

## அரசியல்
இவர் ஆகஸ்ட் 2015இல் தேசிய மகளிர் ஆணையத்தில் தலைவராக நியமிக்கப்படுவதற்கு முன்பு, அரியானாவில் பாஜக மாவட்டச் செயலாளராகவும், ஊடக பொறுப்பாளராகவும் இருந்தார்.  மேலும் அரியான அரசாங்கத்தில் மாவட்ட நுகர்வோர் மற்றும் நிவாரண மன்றத்தின் உறுப்பினராக இருந்தார்.

## மகளிர் ஆணைய தலைவியாக
மகளிர் ஆணையத்தின் தலைவராக, சர்மா பெண்கள் மற்றும் பாஜக கட்சியின் உரிமைகளுக்குக் குரல் கொடுக்கும் ஆதரவாளராக இருந்து வருகிறார். இவர் தேவாலயங்களில் பாவமன்னிப்பு கேட்கும் பெண்களைத் துஷ்பிரயோகம் செய்தல் மற்றும் அச்சுறுத்தல் போன்ற குற்றச்சாட்டுகளுக்காகத் தேவாலயங்களில் ஒப்புதல் வாக்குமூலத்தை ரத்து செய்யுமாறு கூறியதால் சர்ச்சைக்குரியவரானார். கேரள மாநில இந்தியப் பொதுவுடைமைக் கட்சியின் சட்டமன்ற உறுப்பினர் மீது பாலியல் துஷ்பிரயோகம் தொடர்பான வழக்கை பதிவுச் செய்யக் காரணமாக இருந்தார். ஆனால் கேரள அரசு இது கட்சி தொடர்பான விடயம் என்பதால் கேரள மாநில மகளிர் ஆணையம் நடவடிக்கை எடுக்க முடியாது என்று கூறியது. பாலியல் துன்புறுத்தல் தொடர்பான புகார்களைத் தேசிய மகளிர் ஆணையம் பதிவுசெய்ய வலியுறுத்தியது.

தேசிய மகளிர் ஆணையத் தலைவராகவும் உள்ள இவர் மனநல நிறுவனங்கள் மற்றும் சிறைச்சாலைகளைப் பார்வையிட்டு ஆய்வு செய்துள்ளார். பெண்கள் கைதிகளின் நிலைமைகளை மேம்படுத்த வேண்டும் என்று வாதிட்டார். பெண்களின் உரிமைகள் மற்றும் சுதந்திரம் பறிக்கப்பட்டதாகக் கூறப்படும் புகார்களை இவர் விசாரிக்கிறார். வெளிநாடுகளில் வசிக்கும் கணவர்களால் கைவிடப்பட்ட இந்தியப் பெண்கள், குழந்தைக் காவல் தொடர்பான பிரச்சினைகள் மற்றும் மூடப்பட்ட தேயிலைத் தோட்டங்களில் உள்ள பெண்கள் தொழிலாளர்கள் குறித்து கவலை தெரிவித்து அவர்கள் வாழ்வு ஏற்றப் பெறத் திட்டங்களை வகுத்துவருகிறார். அரசியலில் நுழையப் பெண்களை ஊக்கப்படுத்தும் இவர், முன்மொழியப்பட்ட ஒதுக்கீடு முறை குறித்து கவலையினை வெளிப்படுத்தியுள்ளார்.

சர்மா நாடு முழுவதும் மகளிர் மக்கள் சன்வைஸ்/பொது விசாரணைகளுக்குத் தலைமை தாங்கினார். பல புகார்களைக் கேட்டறிந்து காவல்துறை நடவடிக்கை எடுக்க உத்தரவிட்டுள்ளார். காவல்துறையினருக்கான பயிற்சி மற்றும் உணர்திறன் திட்டங்களைச் சர்மா ஆதரிக்கிறார். மேலும் காவலருக்கு எதிரான புகார்களையும் விசாரிக்கிறார். தேசிய மகளிர் ஆணைய விசாரணையில் கலந்து கொள்ளாத காவல்துறையினருக்கு அபராதம் விதிக்கும் அதிகாரங்களையும் இவர் அரசிடம் கோரியுள்ளார். இராணுவ அதிகாரியை மணந்த இவர், இராணுவ வீரர்களின் துணைவர்கள் மற்றும் இராணுவ அதிகாரிகளின் குழந்தைகளுக்கான குடும்ப நலத் திட்டங்களை ஊக்குவித்துள்ளார்.

## மேற்கோள்கள்


பகுப்பு:வாழும் மக்கள்
பகுப்பு:இந்திய மனித உரிமைச் செயற்பாட்டாளர்கள்‎
பகுப்பு:பெண்கள் உரிமைகள் செயற்பாட்டாளர்கள்
சந்திரகேதுகர்

**சந்திரகேதுகர்** அல்லது **சந்திரகேது கோட்டை** (**Chandraketugarh**) இந்தியாவின் மேற்கு வங்க மாநிலத்தின் வடக்கு 24 பர்கானா மாவட்டத்தில் வித்தியாதாரி ஆற்றின் அருகே அமைந்துள்ளது. இது கொல்கத்தா நகரத்திற்கு வடகிழக்கே 35 கிலோ மீட்டர் தொலைவில் உள்ளது. கிபி 12-ஆம் நூற்றாண்டு முன்னர் வரை கோட்டையுடன் கூடிய நகரமாக இருந்த சந்திரகேதுகர், 12-ஆம் நூற்றாண்டிற்குப் பின்னர்  சிதிலமடைந்து குன்று போல் காணப்படுகிறது.

சந்திரகேதுகர் தொல்லியல கள்த்தில்  1957 முதல் 1968-ஆம் ஆண்டுகள் வரை பல முறை அகழாய்வுப் பணிகள் மேற்கொள்ளப்பட்டது.

சந்திரகேது கோட்டை இந்தியாவின் தேசிய முக்கியத்துவம் வாய்ந்த நினைவுச்சினனங்களில் ஒன்றாக திகழ்கிறது. சந்திரகேது கோட்டையை இந்தியத் தொல்லியல் ஆய்வகம் பராமரிக்கிறது. .

## வரலாறு
கிமு மூன்றாம் நூற்றாண்டில் வங்காளத்தை ஆண்ட கங்காரிதாய் இராச்சியத்தின் ஒரு பகுதியாக சந்திரகேதுகர் விளங்கியது. சந்திரகேதுகர் கோட்டை மௌரியப் பேரரசு, சுங்கர், குப்தப் பேரரசு, பாலப் பேரரசு மற்றும் சென் பேரரசு காலம வரை தொடர்ந்து விளங்கியது.  சந்திரகேது கோட்டையுடன் கூடிய நகரம் முக்கிய வணிக மையமாக விளங்கியது. சந்திரகேதுகர் தொல்லியல் களத்தில் கரோஷ்டி மற்றும் பிராமி எழுத்துகள் கொண்ட பானை ஓடுகள் கிடைத்துள்ளது.

## சந்திரகர் தொல்லியல் களத்தின் கண்டுபிடிப்புகள்
 

சந்திரகேதுகர் தொல்லியல் களத்தில் கிடைத்த பிராமி எழுத்தில் பொறிக்கப்பட்ட செப்புப் பட்டயத்தில், இராமேசுவரத்திலிருந்து இலங்கைத் தீவானது 50 யோசனை தொலைவில் உள்ளது எனக்குறிப்பிட்டுள்ளது. வங்காளத்தை ஆண்ட விஜயசிங்கனின் முத்திரைகளில், தாமிரபரணியை ஆண்ட சிங்கள மன்னரின் இளவரசி குவேனியை விஜயசிங்கன் மணந்தார் எனக்குறிப்பிட்டுள்ளது.

கிமு 400 - கிமு 100 முற்பட்ட வடக்கின் மெருகூட்டப்பட்ட கருப்பு மட்பாண்டப் பண்பாடு காலம் முதல் குசானப் பேரரசு வரையான காலத்திய தொல்பொருட்கள் சந்திரகேதுகர் தொல்லியல் களத்தில் கண்டுக்கப்பட்டுள்ளது. பல வெள்ளி மற்றும் தங்க நாணகள் மற்றும் சந்திரகுப்த-குமாரதேவியின் தங்க நாணயங்கள் இத்தொல்லியல் களத்தில் கண்டுபிடிக்கப்பட்டுள்ளது.

## மேற்கோள்கள்

* *Chandraketugarh : A Treasure House of Bengal Terracottas* - Enamul Haque. Dhaka, The International Centre for Study of Bengal Art, 2001, 416 p., 678 illustrations including 400 in colour, figures, plates, maps, . https://web.archive.org/web/20060312223352/https://www.vedamsbooks.com/no23329.htm
* *Chandraketugarh : A Lost Civilization* - Gourishankar De and Shubhradip De. Kolkata, Sagnik Books, 2004, 109 p., 34 photos, https://web.archive.org/web/20060312212328/https://www.vedamsbooks.com/no38396.htm

## வெளி இணைப்புகள்

* Banglapedia article
* Website concerning Chandraketugarh
* Photos 
* Interview with Prof. Joachim K. Bautze 
* Timeline of excavation with photos 
* collection of relics 
* Chandraketugarh
* A plaque of Chandraketugarh
* A travel article on Chandraketugarh by Rangan Datta
* A Travel Article on Archeological Sites near Calcutta by Rangan Datta
* Rangan Datta's Home Page

பகுப்பு:இந்தியக் கல்வெட்டுகள்
வடக்கு 24 பர்கனா மாவட்டம்
பகுப்பு:இந்தியத் தொல்லியற்களங்கள்
பகுப்பு:பண்டைய இந்திய நகரங்கள்
பகுப்பு:மேற்கு வங்காளம்
அலெக்சாண்டர் பரம்பிதாரா

**அலெக்சாண்டர் பரம்பிதாரா** (*Alexander Parambithara*)13 டிசம்பர் 1961 முதல் 1964 செப்டம்பர் 10 வரை கேரள சட்டமன்றத்தின் சபாநாயகராக இருந்தார்.

இவர் 1900 ஆம் ஆண்டு பிப்ரவரி மாதத்தில் பிறந்தார். மகாராஜா கல்லூரி, எர்ணாகுளம், செயின்ட் ஜோசப் கல்லூரி, திருச்சிராப்பள்ளி | செயின்ட்.  திருச்சிராப்பள்ளி ஜோசப்ஸ் கல்லூரி மற்றும் திருவனந்தபுரத்தின் சட்டக் கல்லூரி. சைதாபேட்டை ஆசிரியர் கல்லூரியில் பயிற்சி வகுப்பை வெற்றிகரமாக முடித்த பின்னர், கும்பலாங்கி செயின்ட் பீட்டர்ஸ் உயர்நிலைப்பள்ளியின் தலைமை ஆசிரியராக பரம்பிதாரா தனது வாழ்க்கையைத் தொடங்கினார்.
பின்னர் இவர் அரசியலில் காலடி எடுத்து வைத்தார். இவர் 10-06-1989 அன்று இறந்தார்.

## அரசியல் வாழ்க்கை
அலெக்சாண்டர் பரம்பிதாரா **கொச்சி சட்டமன்றத்தில்** தேர்ந்தெடுக்கப்பட்டதன் மூலம் அரசியலில் நுழைந்தார்.  இவர் 1935-38 மற்றும் 1948-49 வரை இரண்டு பதவிகளுக்கு தேர்ந்தெடுக்கப்பட்டார். பின்னர்  இவர் 1949-56 வரை **திருவாங்கூர் கொச்சின் சட்டமன்றத்தில்** உறுப்பினரானார்.  1947-1957 வரை இவர் எர்ணாகுளம் நகராட்சி மன்ற உறுப்பினராகவும் இருந்தார். 1947-51 வரை நகராட்சி மன்றத்தின் தலைவராக இருந்தார். கேரள மாநிலம் அமைக்கப்பட்ட பின்னர், இவர் பல்லூருத்தி சட்டமன்றத் தொகுதியிலிருந்து கேரள சட்டசபைக்கு தேர்ந்தெடுக்கப்பட்டார்.  1957 கேரள சட்டமன்றத் தேர்தல் | முதல் கேரள சட்டமன்றம் (1957–59) மற்றும் 1960 கேரள சட்டமன்றத் தேர்தல் | இரண்டாவது கேரள சட்டமன்றம் (1960-64) ஆகிய இரண்டிலும் இவர் பல்லூருத்தி சட்டமன்றத்தை பிரதிநிதித்துவப்படுத்தினார்  தொகுதி.. 
கேரள சட்டசபையில் இவரது இரண்டாவது பதவிக்காலத்தில் இவர் வீட்டின் பேச்சாளராக நியமிக்கப்பட்டார். நான்காவது கேரள சட்டமன்றத் தேர்தலில் (1965-67) இவர் மீண்டும் தேர்ந்தெடுக்கப்பட்டார், ஆனால் இப்போது எர்ணாகுளம் சட்டமன்றத் தொகுதியிலிருந்து. இந்த பதவிக்காலத்தில், இவர் முறையே உத்தரவாதக் குழு (1967-68) மற்றும் நூலக ஆலோசனைக் குழு (1969-70) ஆகியவற்றின் தலைவராக பங்களிப்பு செய்தார்.
 இவர் 1975 இல் இந்திரா காந்தியால் அவசரகாலத்தை சமத்துவதை வெளிப்படையாக எதிர்த்து போட்டியிட்டார் மற்றும் கம்யூனிஸ்ட் தலைவருடன் கைகோர்த்தார் ஏ.கே.கோபாலன் இந்த நேரத்தில் கிளர்ச்சி அரசியலுக்காக. இந்த காலகட்டத்தில் இவர் கைது செய்யப்பட்டார்.
 காங்கிரசில் இந்திரா காந்தியின் அரசியலை எதிர்த்த இவர், சிண்டிகேட்டில் சேர்ந்து, காங்கிரஸ் வேட்பாளர் ஹென்றி ஆஸ்டின் (இந்திய அரசியல்வாதி) | ஹென்றி ஆஸ்டின் மற்றும் சிபிஐ (எம்) வேட்பாளர் வி விஸ்வநாதன் மேனன் ஆகியோருக்கு எதிராக நாடாளுமன்றத் தேர்தலில் போட்டியிட்டார். ஹென்றி ஆஸ்டின் 50.23% வாக்குகளைப் பெற்றதால் இந்த முயற்சி தோல்வியடைந்தது.

இவரது நினைவாக, அலெக்சாண்டர் பரம்பிதாரா பாலம் நியமிக்கப்பட்டது, இது தேவரா-வில்லிங்டன் தீவு சாலையை தோப்பும்படியில் உள்ள போட் பாலத்துடன் இணைக்கிறது.

## குறிப்புகள்


பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
விபாகா பார்த்தசாரதி

**விபகா பார்த்தசாரதி** (*Vibha Parthasarathy*)(பிறப்பு 13 செப்டம்பர் 1940) என்பவர் இந்தியக் கல்வியாளர் ஆவார். இவர் 1999 முதல் 2002 வரை இந்தியாவின் தேசிய மகளிர் ஆணையத்தின் தலைவராகப் பணியாற்றினார்.

## பின்னணி
விபகா பார்த்தசாரதி கேம்பிரிச்சுப் பல்கலைக்கழகம் மற்றும் பாஸ்டன் பல்கலைக்கழகத்தில் கல்வி பயின்றவர். இவரின் கணவர் அசோக் பார்த்தசாரதி ஆவார். இவர்களுக்கு இரு மகன்கள் உள்ளனர். இவர் புது தில்லியில் உள்ள சர்தார் படேல் வித்யாலயாவின் முதல்வராகப் பணியாற்றியுள்ளார்.

இவர் தற்போது பீபுல் இந்தியாவின் ஆலோசனைக் குழுவில் பணியாற்றுகிறார். இது கல்வி இலாப நோக்கற்ற வேலை, இந்தியாவின் பொதுப் பள்ளி முறையை அரசாங்கத்துடன் இணைந்து மாற்றுவதற்கான அமைப்பாகும்.

## தேசிய மகளிர் ஆணையம்
விபகா பார்த்தசாரதி ஜூலை 1999 இல் தேசிய மகளிர் ஆணையத்தின் தலைவராக இந்திய அரசாங்கத்தால் நியமிக்கப்பட்டார். இவரது பதவிக்காலம் 2002இல் முடிந்தது.

## மேற்கோள்கள்


பகுப்பு:வாழும் மக்கள்
பகுப்பு:1952 பிறப்புகள்
பகுப்பு:மகளிர் உரிமைகள்
ஜோன்ஹா அருவி

**ஜோன்ஹா அருவி**(*Jonha Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும்.

## அருவி
ராஞ்சி பீடபூமியின் விளிம்பில் அமைந்துள்ள ஜோன்ஹா அருவி, தொங்கும் பள்ளத்தாக்கு அருவிக்கு ஒரு சிறந்த உதாரணமாகும். குன்கா ஆறு இதன் ஆதிமூலம் ஆகும், ரரு ஆறு இந்த அருவியை அமைக்கிறது.
அருவியின் சுற்றுப்புறத்தை ரசிக்க ஒருவர் 722 படிகளில் இறங்க வேண்டும். அருவியின் நீர் 43 மீட்டர் (141 அடி) உயரத்தில் இருந்து விழுகிறது.

ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(*Knick Point*), ஜோன்ஹா அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி (*Knick Point*) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.

## கலாச்சாரம்
கௌதம புத்தரை வழிபடும் வகையில் புத்த ஆலயத்தை உள்ளடக்கிய ஒரு சுற்றுலா ஓய்வு இல்லம் இங்கு உள்ளது. ராஜா பல்தேவ் தாசு பிர்லா அவர்களுடைய மகன்களால் புத்தருக்காக இந்த கோயில் மற்றும் ஆசிரமம் கட்டப்பட்டது . ஒவ்வொரு செவ்வாய் மற்றும் சனிக்கிழமையும் ஜோன்ஹாவில் இதை பார்ப்பதற்கு ஏற்பாடு செய்யப்பட்டுள்ளது.

## போக்குவரத்து
இது ராஞ்சியில் இருந்து 40 கிலோமீட்டர் (25 மைல்) தொலைவில் உள்ளது. சாலை மற்றும் தொடர்வண்டிப் போக்குவரத்து இரண்டின் மூலமாகவும் இங்கு செல்லலாம். ஜோன்ஹா நிலையம் அருவியிலிருந்து 1.5 கி.மீ தூரத்தில் உள்ளது. ஒருவர் சாலை மார்க்கமாக செல்ல, ராஞ்சி-புருலியா சாலையில் 32 கிலோமீட்டர் (20 மைல்) பயணித்து பிறகு பிரதான சாலையில் இருந்து சுமார் 4.8 கிலோமீட்டர் (3 மைல்) பயணம் செய்ய வேண்டும்.

## இதையும் காண்க
*இந்திய அருவிகளின் பட்டியல்
*
 
## மேற்கோள்கள்

பகுப்பு:ராஞ்சி மாவட்டம்
பகுப்பு:ஜார்க்கண்டின் அருவிகள்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:இந்தியாவின் பீடபூமிகள்
கணேஷ் ராகவேந்திரா

**கணேஷ் ராகவேந்திர** (*Ganesh Raghavendra*) என்பவர் ஒரு இந்திய திரைப்பட இசையமைப்பாளர், பின்னணி  இசையமைப்பாளர் ஆவார். இவர் முதன்மையாக தமிழ் படங்களுக்கு  இசை அமைத்துள்ளார்.

இந்தியாவின் கொல்கத்தாவில்  கொல்கத்தா அண்ட் எல் ஏஜ் டி'ஓர் இண்டர்நேசனல் ஆர்த்ஹவுஸ் திரைப்பட விழாவில் (LIAFF) கல்ட் கிரிடிகிட் திரைப்பட விருதுகளில் விண்வெளி பயணக் குறிப்புகள் படத்தின் இசைக்காக இரண்டு  விருதுகளை வென்றுள்ளார்.

## தொழில்
கணேஷ் ராகவேந்திரா தனது தொழில் வாழ்க்கையை *ரசிகப்பிரியா* என்ற இசைக்குழுவுடன் தொடங்கினார். பின்னர் இவர் பக்திப் பாடல்கள், குறும்படங்களுக்கு இசை அமைக்கத் தொடங்கினார். இவரது முதல் படம், *[[ரேனிகுண்டா (திரைப்படம்)|ரேனிகுண்டா]]* (2009), இவருக்கு நேர்மறையான விமர்சனங்களை பெற்றுத் தந்தது. அதைத் தொடர்ந்து *படம் பார்த்து கதை சொல்* . *ஆச்சரியங்கள்* (2012). பின்னர்  விஜய் வசந்த் நடித்த *மதில் மேல் பூனை* (2013), தன்சிகா நடித்த  *திறந்திடு சீசேம்* (2015) போன்ற படங்களில் பணியாற்றினார்.

## இசைத்தொகுப்பு  வரலாறு

## குறிப்புகள்

பகுப்பு:1979 பிறப்புகள்
பகுப்பு:சென்னை இசைக்கலைஞர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
அலெக்சாண்டர் லூயிசு பீல்

**அலெக்சாண்டர் லூயிசு பீல்** (Alexander Louis Peal) மேற்கு ஆப்பிரிக்க நாடான லைபீரியாவைச் சேர்ந்த கானகப் பணியாளர்  மற்றும் பாதுகாவலர் ஆவார். தனது சொந்த நாட்டின் பல்லுயிர் மற்றும் இயற்கை பாரம்பரியத்தை பாதுகாக்க மேற்கொண்ட முயற்சிகளுக்காக  இவருக்கு 2000 ஆம் ஆண்டில் மதிப்புமிக்க பன்னாட்டு  கோல்ட்மேன் சுற்றுச்சூழல் விருது வழங்கப்பட்டது.  குள்ள நீர்யானை ஆராய்ச்சியாளர் பிலிப் ராபின்சனுடன் பணிபுரிந்த பீல், 1983 ஆம் ஆண்டில் சப்போ தேசிய பூங்காவாக நிறுவப்பட்ட பகுதியை ஆய்வு செய்து லைபீரியாவின் முதல் அதிகாரப்பூர்வ தேசிய பூங்காவை உருவாக்கினார் .

லைபீரியாவின் இயற்கையைப் பாதுகாப்பதற்காக உருவாக்கப்பட்ட  இலாப நோக்கற்ற சங்கத்தின் தலைவர் மற்றும் தலைமை நிர்வாக அதிகாரியாக பீல் உள்ளார், பொதுவான சிம்பன்சி ( *பான் டிரோக்ளோடைட்டுகள்)* வகை விலங்குகளைப் பாதுகாப்பதில் பீலுக்குள்ள ஆர்வம் மற்றும் ஆராய்ச்சிக்காக பன்னாட்டு இயற்கைப் பாதுகாப்புச் சங்கத்தின் உயர்பாலூட்டி அறிஞர்கள்  குழுவின் உறுப்பினராக உள்ளார்.

1992 ஆம் ஆண்டில் பீல் நாடுகடத்தப்பட்டிருந்தபோதும்  லைபீரியாவில் பாதுகாப்பு முயற்சிகளை தொடர்ந்து உயிரோடு வைத்திருக்க லைபீரியாவில் இயற்கை பாதுகாப்பு புதுப்பித்தல் சங்கத்தை  பீல் நிறுவினார். 1997 ஆம் ஆண்டு  லைபீரியாவில் போர் நிறுத்தப்பட்ட சில வாரங்களுக்குள் சப்போ தேசிய பூங்கா மற்றும் அதைச் சுற்றியுள்ள சமூகங்களின் நிலையை மதிப்பிடுவதற்காக சர்வதேச அமைதி காக்கும் படையினருடன் சேர்ந்து ஒரு சிறிய குழுவை இவர் வழி நடத்தினார். பீல் 1998 ஆம் ஆண்டு மன்ரோவியாவுக்குத் திரும்பி நாட்டின் பாதுகாப்பு நடவடிக்கைகளை மீண்டும் தொடங்கினார். 1999 ஆம் ஆண்டு நவம்பர் மாதத்தில்  லைபீரிய செனட் பல்லுயிர் தொடர்பான ஐக்கிய நாடுகளின் ஒப்பந்தத்தை அங்கீகரித்து ஒப்புதல் அளித்தது.

## மேற்கோள்கள்


பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:வாழும் மக்கள்
பகுப்பு:லைபீரியா
எலியாசு தியாசு பெனா

**எலியாசு தியாசு பெனா (Elías Díaz Peña)** பராகுவே நாட்டைச் சேர்ந்த ஒரு சுற்றுச்சூழல் ஆர்வலராவார். பரானே நதி மற்றும் பராகுவே நதியின் சுற்றுச்சூழல் அமைப்புகளைப் பாதுகாப்பதற்கான முயற்சிகளுக்காக ஆசுகார் ரிவாசுடன் இணைந்து கூட்டாக  2000 ஆம் ஆண்டில் இவருக்கு கோல்ட்மேன் சுற்றுச்சூழல் பரிசு வழங்கப்பட்டது.

இரண்டு ஏற்றுமதி உந்துதல் பொருளாதார மேம்பாட்டுத் திட்டங்கள் காரணமாக பத்தாண்டுகளுக்கும் மேலாக தென் தென் அமெரிக்காவின் ரியோ டி லா பிளாட்டா ஆற்றுப் பள்ளத்தாக்கின் இரண்டு முக்கிய நீர்வழிகளான பரானே மற்றும் பராகுவே நதிகளின் நீர்வழிகள் மோசமான மாசுபாடுகளுக்கு உட்படும் அச்சுறுத்தலில் இருந்தன.  

இந்த நீர்வழிகள் மற்றும் அவற்றைச் சுற்றியுள்ள சுற்றுச்சூழல் அமைப்புகளின் ஆரோக்கியத்தால் வாழ்ந்து வந்த மக்கள் மற்றும் விலங்குகளுக்கு ஆதரவாக ஆசுகார் ரிவாசு மற்றும் எலியாசு தியாசு பெனா ஆகியோர் தங்கள் அமைப்பான சோப்ரெவிவென்சியாவை 1986 ஆம் ஆண்டில் தொடங்கி பாதுகாக்கும் முயற்சிகளை மேற்கொண்டனர்.

சுற்றுச்சூழல் பாதுகாப்பு மூலம் ஏழை, பழங்குடி மற்றும் ஓரங்கட்டப்பட்ட நகர்ப்புற பராகுவேயர்களுக்கு வாழ்க்கைத் தரத்தை மீட்டெடுக்க சோப்ரிவிவென்சியா அமைப்பு இறங்கியது.  

## மேற்கோள்கள்


பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:வாழும் மக்கள்
பகுப்பு:பராகுவே மக்கள்
த. கோ. கு. மேனன்

**தச்சேரில் கோவிந்தன் குட்டி மேனன்** (*T. G. K. Menon*)(2 மார்ச் 1940-12 ஜூன் 2021) என்பவர் இந்தியச் சமூக சேவகர் மற்றும் சுற்றுச்சூழல் ஆர்வலர் ஆவார். மேனன் 2 மார்ச் 1940 அன்று கேரளாவின் திருச்சூர் மாவட்டத்தில் உள்ள கொடுங்கல்லூரில் பிறந்தார். மத்தியப் பிரதேசத்தின் இந்தூரில் கஸ்தூர்பாகிராமின் கீழ் சுற்றுச்சூழல் நட்பு பாசன மற்றும் விவசாய நுட்பங்களை அறிமுகப்படுத்தியதில் இவரது பங்களிப்புகள் முக்கியமானதாகத் தெரிவிக்கப்படுகின்றன. இவர் இந்தியாவில் பயோ டைனமிக் விவசாயத்தை ஊக்குவித்தற்காக அறியப்படுகிறார். 1989இல் ஜம்னாலால் பஜாஜ் விருதை  இவர் பெற்றார். 1991ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமையியல் விருதான பத்மசிறீ விருதினை இவருக்கு வழங்கி கெளரவித்தது.

## மேற்கோள்கள்


பகுப்பு:Articles with hCards
பகுப்பு:1940 பிறப்புகள்
பகுப்பு:திருச்சூர் மாவட்ட மக்கள்
பகுப்பு:வாழும் மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:மலையாள மக்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:ஜம்னாலால் பஜாஜ் விருது பெற்றவர்கள்
சுவாதி தீட்சித்

**சுவதி தீட்சித்** (*Swathi Deekshith*) என்பவர் ஒரு இந்திய நடிகை ஆவார். இவர் முதன்மையாக  தெலுங்கு, தமிழ் படங்களில்  பணியாற்றுகிறார். *டோர் நாம்* (2012), *லேடீஸ் &amp;amp; ஜென்டில்மேன்* (2015), *[[சிம்பா (2019 தமிழ்த் திரைப்படம்)|சிம்பா]]* (2017) போன்ற படங்களில் நடித்தார். 2020 ஆம் ஆண்டில், தெலுங்கு உண்மைநிலை தொலைக்காட்சி நிகழ்ச்சியான  வைல்ட் கார்டு போட்டியாளராக நுழைந்தார்,  28 ஆம் நாள் வெளியேற்றப்பட்டார்.

## தொழில்
தீட்சித் 2009 ஆம் ஆண்டில் *அந்தமைன பாமலு* என்ற தெலுங்கு தொலைக்காட்சி நிகழ்ச்சியின் மூலம் பொழுதுபோக்கு துறையில் தனது தொழில் வாழ்க்கையைத் தொடங்கினார், அந்த தொலைக்காட்சி சிகழ்ச்சியில் இவர் பட்டத்தை வென்றார். இந்த வெற்றி இவர் விளம்பரப் படங்களில் தோன்றவும், இரண்டு படங்களில் குழந்தை நட்சத்திரமாகக தோன்றவும் வழிவகுத்தது. இவரது முதல் பெரிய நடிப்பு வாய்ப்பானது  வங்கத் திரைப்படமான *டோர் நாம்* (2012). அடுத்து தெலுங்கு நாடகத் திரைப்படமான *பிரேக் அப்* (2012) இல் நடித்தார்.

2014 ஆம் ஆண்டில், ராம் கோபால் வர்மாவின் தெலுங்கு திகில் படமான *தியத்தில்* நடித்தார். அது  தீட்சித்துக்கு  ஒரு திருப்புமுனையை அளித்தது. அப்படத்தின் ஒளிப்பதிவாளர் சதீஷ் முத்யாலா *பிரேக் அப்* படத்தில் முன்னோட்டத்தை வர்மாவுக்கு காட்டி வாய்ப்பை பெற்றுத் தந்தார். படத்தின் படப்பிடிப்பு ஏறக்குறைய  முடிந்த போதிலும், படத்தின் பணிகள் நிறுத்தப்பட்டு வெளியிடப்படாமல் உள்ளது. இந்த காலகட்டத்தில், இவர்  *ஜம்ப் ஜிலானி* (2014) படத்தில், அல்லாரி நரேசின் ஜோடியாக ஒரு கிராமத்து பெண்ணாகவும்,  *லேடீஸ் அண்ட் ஜென்டில்மேன்* (2015) என இரண்டு தெலுங்கு படங்களில் நடித்தார்.

2017 ஆம் ஆண்டில், தீட்சித் மூன்று படங்களில் தோன்றினார், அந்த ஆண்டில் இவரது முதல் வெளியீடு அஞ்சலியுடன் இணைந்து நடித்த *சித்ரங்கடா* என்ற திகில் படமாகும். பின்னர் இவர் தமிழ் படங்களில் அறிமுகமானார். குறைந்த செலவில் எடுக்கபட்ட திகில் படமான *[[சதுர அடி 3500]] மற்றும்*  பரத் உடன் இணைந்து *[[சிம்பா (2019 தமிழ்த் திரைப்படம்)|சிம்பா]]* என்ற கற்பனைக் கதைப் படத்திலும் நடித்தார்.

## திரைப்படவியல்

## தொலைக்காட்சி

## குறிப்புகள்

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
மகாத்மா அய்யங்காளி மண்டபம்

thumb| திருவனந்தபுரத்தில் மகாத்மா அய்யங்காளி  மண்டபம்
**மகாத்மா அய்யங்காளி மண்டபம்** (*Mahatma Ayyankali Hall*) இந்தியாவின் கேரள மாநிலம் திருவனந்தபுரத்தில் உள்ளது. இந்த நகர அரங்கம் முன்னதாக வி.ஜே.டி மண்டபம் என்ற பெயரால்  அழைக்கப்பட்டு வந்தது. 1896 ஆம் ஆண்டில் அப்போதைய இங்கிலாந்து ராணியாக இருந்த விக்டோரியா மகாராணியின் முடிசூட்டு விழாவின் 50 ஆவது ஆண்டு நிறைவை நினைவுகூரும் வகையில், பிரித்தானியப் பேரரசின் அப்போதைய திருவாங்கூர் மன்னராக இருந்த சிறீ மூலம் திருனல் ராம வர்மாவுக்கு  இம்மண்டபம் பரிசாக வழங்கப்பட்டது. 

சமூக சீர்திருத்தவாதியான அய்யங்காளியை கௌரவிப்பதற்காக  2019 ஆம் ஆண்டில் தற்போதைய கேரள முதல்வர் பினராயி விஜயன்  வி.ஜே.டி மண்டபத்தை மறுபெயரிட்டு அழைத்தார். அய்யங்காளியை கௌரவிப்பதற்கு இதைவிட மிகவும் பொருத்தமான வேறுவழிகள் இருக்கின்றன  என்று நினைத்த சில வரலாற்றாசிரியர்கள்  விமர்சனங்கள் முன்வைத்தனர். சன்னி கபிகாட்டு போன்ற தலித் ஆர்வலர்கள், மண்டபத்தின் மறுபெயரிடுதலை ஆதரித்தனர். ஏனெனில் அய்யங்காளி அதுவரையில் மரியாதைக்குரிய வகையில் கௌரவிக்கப்படவில்லை  என்றும், மண்டபத்தின் பெயரை  மாற்றுவது அய்யங்காளி மற்றும் ஒட்டுமொத்த தலித் சமூகத்திற்கும் உரிய மரியாதையை அளிக்கும் என்றும் அவர்கள் கருதுகின்றனர். 

இன்று, இந்த மண்டபம் அதன் கட்டடக்கலை மற்றும் கலாச்சார செழுமையைத் தக்க வைத்துக் கொண்டுள்ளது மற்றும் திருவனந்தபுரத்தில் கண்காட்சிகள் மற்றும் கலாச்சார கூட்டங்களுக்கான மிகவும் விரும்பப்படும் மையங்களில் ஒன்றாகவும் திகழ்கிறது. 

## மேற்கோள்கள்

 
பகுப்பு:திருவனந்தபுரத்திலுள்ள கட்டடங்கள்
பகுப்பு:இந்தியாவில் உள்ள நகர மண்டபங்கள்
சார்லசு கூடியர்

**சார்லசு கூடியர்** (Charles Goodyear) (திசம்பர் 29, 1800 – சூலை 1, 1860) என்பவர் ஓர் அமெரிக்க வேதியியலாளர் மற்றும் உற்பத்திப் பொறியாளர் ஆவார். இரப்பர் பற்றவைப்பு என்பதைக் கண்டுபிடித்து, அதற்காக அமெரிக்க ஐக்கிய நாடுகளின் காப்புரிமை மற்றும் வணிகக் குறியீட்டு அலுவலகத்தில் 3633 என்ற காப்புரிமை எண்ணை சூன் 15, 1844 ஆம் ஆண்டில் பெற்றவரும் ஆவார்.

கூடியர் நெகிழ்வான, நீர்ப்புகா, வார்ப்படக்கூடிய இரப்பரை உருவாக்கி உற்பத்தி செய்வதற்கான வேதியியல் செயல்முறையை உருவாக்கியவர் ஆவார்.

தாமசு ஆங்காக்கின் கண்டுபிடிப்பிற்குப் பிறகு, வெப்பப்படுத்தும் போது மேலும் நிலைத்தன்மையுடைய இரப்பரைக் கண்டுபிடிப்பதற்கான முயற்சியில் ஈடுபட்டார். இவரது கண்டுபிடிப்பு, பல தசாப்தங்களுக்கான இரப்பர் உற்பத்தியை நௌகாடக் கீழ் பள்ளத்தாக்கில் கனெக்டிகட் என்ற இடத்தில் இரப்பர் உருவாக்கச் செயல்முறையில், காலணி மற்றும் வட்டை தயாரிக்கும் நிறுவனத்தில் தொடரச்செய்தது. கூடியர் வட்டை மற்றும் இரப்பர் நிறுவனம் இவரது பெயரால் அழைக்கப்பட்டது.

## தொடக்க கால வாழ்க்கை
சார்லசு கூடியர் நியூ ஏவன், கனெக்டிகட்டில் அமாசா கூடியர் என்பவருக்குப் பிறந்த ஆறு குழந்தைகளில் முதலாவதாகப் பிறந்தார். இவருடைய தந்தை ஒரு இயந்திரப் பழுது பார்ப்பவர் ஆவார். 1683 ஆம் ஆண்டில், நியூ ஏவன் குடியிருப்புப் பகுதியில், இலண்டன் வணிகர்களின் நிறுவனத்தைத் தொடங்கி, தலைமையேற்று நடத்தி வந்த ஆளுநர் ஈடோன் என்பவரின் ஆலோசகராயும் விளங்கினார்.

1823 ஆம் ஆண்டில், சார்லசு கனரக/வன்பொருள் வணிகத்தைக் கற்றுக்கொள்வதற்காக தனது வீட்டை விட்டு பிலடெல்பியா சென்றார். இயர் தனது இருபத்தைந்தாவது வயது வரை தொழிற்துறையில் பணிபுரிந்துவிட்டு கனெடிகட் திரும்பினார். இவர் நௌகாடக்கின் கனெடிகட்டில் தனது தந்தையின் வணிகத்தில் பங்குதாரராக நுழைந்து தந்தம் மற்றும் உலோக பொத்தான்களையும் மற்றும் பலவிதமான விவசாயத் துணைப்பொருட்களையும் தயாரிக்கும் பணியில் ஈடுபட்டார். 
## மேற்கோள்கள்

பகுப்பு:அமெரிக்க வேதியியலாளர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:1800 பிறப்புகள்
பகுப்பு:1860 இறப்புகள்
ஜம்னாலால் பஜாஜ் விருது

காந்திய விழுமியங்கள், சமூக சேவை மற்றும் சமூக மேம்பாடு ஆகியவற்றில் சேவையாற்றி மேம்படுத்தியதற்காக இந்தியாவில் வழங்கப்படும் விருது, **ஜம்னாலால் பஜாஜ் விருது** (*Jamnalal Bajaj Award*) ஆகும். இந்த விருதானது 1978ஆம் ஆண்டில் பஜாஜ் குழுமத்தின் ஜம்னாலால் பஜாஜ் அறக்கட்டளையால் நிறுவப்பட்டது. ஆண்டுதோறும் நான்கு பிரிவுகளின் கீழ் இந்த விருது வழங்கப்படுகிறது. பொதுவாக இந்த விருது, இந்தியக் குடியரசுத் தலைவர், குடியரசு துணைத் தலைவர், இந்தியப் பிரதமர் அல்லது முன்னணி நபர் ஒருவரால் வழங்கப்படும். இந்த அறக்கட்டளையின் தலைவராக தற்போது ராகுல் பஜாஜ் உள்ளார். இந்த அறக்கட்டளை 1977இல் பரோபகாரர் மற்றும் மகாத்மா காந்தியின் நெருங்கிய நண்பரானஜம்னாலால் பஜாஜின் நினைவாக உருவாக்கப்பட்டது. இந்த விருது ஜம்னால் பஜாஜ் பிறந்த நவம்பர் 4 அன்று ஆண்டுதோறும் வழங்கப்படுகிறது.

## விருதுகள்
இந்த விருதுக்குத் தேர்ந்தெடுக்கப்படுபவர்களுக்கு, மேற்கோள், கோப்பை மற்றும் ரூ. பத்து லட்சம் காசோலை வழங்கப்படும். இது நான்கு பிரிவுகளில் கொடுக்கப்படுகிறது. அவை:

# ஆக்கப்பூர்வமான பணி, 1978 முதல்.
# கிராம மேம்பாட்டிற்கான அறிவியல் மற்றும் தொழில்நுட்ப பயன்பாடு, 1978 முதல்.
# பெண்கள் மற்றும் குழந்தைகளின் மேம்பாடு மற்றும் நலனுக்கான சிறந்த பங்களிப்பு, 1980 முதல் ஜானகி தேவி பஜாஜின் நினைவாக நிறுவப்பட்டது.
# இந்தியாவுக்கு வெளியே காந்திய விழுமியங்களை மேம்படுத்துவதற்கான சர்வதேச விருது. இது வெளிநாட்டு நபருக்கு வழங்கப்படுகிறது. இது 1988ஆம் ஆண்டில் ஜம்னாலால் பஜாஜின் பிறந்த நூற்றாண்டில் நிறுவப்பட்டது.

ஜம்னாலால் பஜாஜின் நூற்றாண்டு விழாவை நினைவுகூரும் வகையில், அறக்கட்டளை 1990இல் நெல்சன் மண்டேலாவுக்குச் சிறப்பு விருதை வழங்கியது.

## விருது பெற்றவர்களின் பட்டியல்

{மேலும் மீனா அகர்வால் .1998 (அசாம்) |} {சகோதரி மைதாலி .1999 (கேரளா) |} {குந்தலா குமாரி ஆச்சார்யா 2001 (ஒடிசா) |}

## மேற்கோள்கள்


* 

## வெளி இணைப்புகள்

* ஜம்னாலால் பஜாஜ் விருது அறக்கட்டளையில் ஜம்னாலால் பஜாஜ் விருது

பகுப்பு:காந்தியம்
பகுப்பு:இந்திய விருதுகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:ஜம்னாலால் பஜாஜ் விருது பெற்றவர்கள்
அ. மு. மு. முருகப்ப செட்டியார்

**அ. மு. மு. முருகப்ப செட்டியார்** (A. M. M. Murugappa Chettiar)(23 ஜனவரி 1902 - 31 அக்டோபர் 1965) என்பவர் இந்தியத் தொழிலதிபர் ஆவார். இவர் சென்னை தொழில் வர்த்தக சபையின் முதல் இந்திய தலைவராவார். இவர் முருகப்பா குழுமத்தின் நிறுவனர் ஆவார். 1981ஆம் ஆண்டில் அறிவியல் தொழில்நுட்ப பயன்பாட்டிற்கான ஜம்னாலால் பஜாஜ் விருது இவருக்கு வழங்கப்பட்டது.

## மேற்கோள்கள்

 
பகுப்பு:1965 இறப்புகள்
பகுப்பு:1902 பிறப்புகள்
பகுப்பு:ஜம்னாலால் பஜாஜ் விருது பெற்றவர்கள்
பகுப்பு:தமிழகத் தொழிலதிபர்கள் 
பகுப்பு:நாட்டுக்கோட்டை நகரத்தார்
பகுப்பு:முருகப்பா குடும்பம்
மே. மு. அக்பர்

**மேலவீட்டில் முகம்மது அக்பர்** (Meleveettil Muhammad Akbar) ( மலையாளம் : മേലേവീട്ടില് മുഹമ്മദ് അക്ബര്) ஓர்  இசுலாமிய போதகராவார். இவர், கேரளாவின் மலப்புறத்தில் ஒரு பள்ளியில் இயற்பியல் ஆசிரியராகப் பணியாற்றினார். தனது மாண நாட்களில், அக்பர் முஜாஹிதீன் மாணவர் இயக்கத்துடன் தொடர்பிலிருந்தார். இவர் ஒரு சொற்பொழிவாளராக அறியப்பட்டாலும், முஸ்லிம் அறிஞராக இருக்க எந்த கல்விப் பயிற்சியும் இல்லை. கேரளாவை தளமாகக் கொண்ட  "*நிச் ஆஃப் ட்ரூத்*" என்ற இசுலாமிய அமைப்பின் இயக்குநராக இருக்கிறார். மேலும்,  கொச்சியிலிருந்து வெளியிடப்பட்ட *சினேகா சம்வதம்* என்ற பத்திரிகையின் ஆசிரியருமாவார். இசுலாமிய தீர்க்கதரிசி முகம்மது நபியின் வாழ்க்கையைப் பற்றி மலையாளத்தில் முதல் வலைத்தளத்தை *"நிச் ஆஃப் ட்ரூத்"* உருவாக்கியுள்ளது. கொச்சியிலிருந்து இயங்கும் இந்த அமைப்பின் நோக்கம் இந்தியாவின் பன்மைத்துவ சமுதாயத்தின் முன் இசுலாத்தை ஒரு விரிவான மதமாக முன்வைப்பதாகும்.

இவர், அமைதி அறக்கட்டளையால் நடத்தப்படும் 13 பள்ளிகளின் சங்கிலியான "அமைதி சர்வதேச பள்ளி"யின் நிர்வாக இயக்குநராக உள்ளார். அதன் பாடத்திட்டத்தின் மூலம் வகுப்புவாத பிரிவை ஊக்குவிப்பதாக கண்டறியப்பட்டதால் சங்கிலி சர்ச்சைக்குள்ளானது.

2018 ஜனவரியில், கேரள அரசு அமைதிப் பள்ளிகளை மூட உத்தரவிட்டது .  மேலும், அக்பரை கைது செய்ய ஒரு அனுமதியும் அளித்தது. கொச்சி காவல்துறையினர் இவரை 25 பிப்ரவரி 2018 அன்று கைது செய்தனர்.

அக்பருக்கு நீதிமன்றம் பிணை வழங்கியுள்ளது. தற்போது அனைத்து அமைதி பள்ளிகளும் சாதாரணமாக செயல்பட்டு வருகின்றன. வகுப்புவாத பிரிவை ஊக்குவிக்கும் எந்தவொரு பொருளும் பள்ளி பாடத்திட்டத்தில் உயர் நீதிமன்றத்தால் கண்டறியப்படவில்லை.

## மேற்கோள்கள்

## வெளி இணைப்புகள்
* Niche of Truth  (official website)
* Muhammed Nabi.info  (first Muhammad Nabi website in Malayam)

பகுப்பு:இந்திய முஸ்லிம்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:மலப்புறம் மாவட்ட மக்கள்
பகுப்பு:கேரள மக்கள்
கில்லி கிருபா ராணி

**டாக்டர் கில்லி கிருபா ராணி** (Dr.Killi Krupa Rani) (பிறப்பு: நவம்பர் 19, 1965) ஒரு இந்திய அரசியல்வாதி ஆவார். இவர் இந்திய நாடாளுமன்றத்தில் 2009 முதல் 2014 வரை ஸ்ரீகாகுளம் தொகுதி உறுப்பினராக  பதவி வகித்தார். இவர் 2019 இல் ஒய்.எஸ்.ஆர். காங்கிரஸ் கட்சியில் சேர்ந்தார்.

## தொழில்
டாக்டர் கில்லி கிருபாராணி மருத்துவ பயிற்சியாளர். ஒரு கூட்டுநராக, டாக்டர் ராம்மோகன் ராவ் அறக்கட்டளையிலிருந்து கடந்த 20 ஆண்டுகளாக, கிராமப்புறங்களில் இலவச குடிநீர், இலவச மருத்துவ முகாம்கள், இலவச பிரசவங்கள், பார்வையற்றவர்களுக்கு இலவச கண்புரை அறுவை சிகிச்சை, வயதானவர்களுக்கும் ஏழைகளுக்கும் ஓய்வூதியம், திறமை சோதனைகளை நடத்துவதன் மூலமும் உதவித்தொகை வழங்குவதன் மூலமும் மாணவர்களை ஊக்குவிப்பவர்.
டாக்டர் ஒய்.எஸ். ராஜசேகர் ரெட்டியின் பாதயாத்திரை நிறைவடைந்த தினத்தன்று இவர் அரசியலில் நுழைந்து இந்திய தேசிய காங்கிரஸ் கட்சியில் சேர்ந்தார். 2004 ஆம் ஆண்டில் நடந்த நாடாளுமன்றத் தேர்தலில் தோல்வியடைந்த போதிலும், 2009 ஆம் ஆண்டில் இவர்  எம்.பி.யெரான் நாயுடுவைத் தோற்கடித்தார்.  இவர் 15 வது மக்களவை மற்றும் மன்மோகன் சிங்கின் அமைச்சரவையில் மாநில, தகவல் தொடர்பு மற்றும் தகவல் தொழில்நுட்ப அமைச்சராக சேர்க்கப்பட்டார். இவர் சுகாதாரம் மற்றும் குடும்ப நலக் குழு உறுப்பினராகவும், ஆலோசனைக் குழு உறுப்பினராகவும், வெளிவிவகார அமைச்சரவை உறுப்பினராகவும் மற்றும், மத்திய சமூக நல வாரிய உறுப்பினராகவும் செயல்பட்டார்.

இவர் 2014 ஆம் ஆண்டில் ராம் மோகன் நாயுடு கிஞ்சராபுவிடம் தோற்றார். இவர் இந்திய தேசிய காங்கிரசில் இருந்து விலகினார். பின்னர் இவர் பிப்ரவரி 28, 2019 அன்று ஒய்.எஸ்.ஆர். காங்கிரசு கட்சியில் சேரப்போவதாக அறிவித்தார்.

## ஆர்வங்கள்
டாக்டர் கில்லி ஒரு தீவிர வாசகர் ஆவார். மேலும், இவர் இசை, வரலாறு , இலக்கியம் மற்றும் பயணம் ஆகியவற்றில் ஆர்வம் காட்டுகிறார். *[[நேரு]] குடும்பத்தின் 100 வருடங்கள்* என்ற தலைப்பில் ஒரு புத்தகத்தையும் வெளியிட்டார். இவர் சிறப்புமிக்க சமூக சேவகரும் ஆவார்.

## குறிப்புகள்

பகுப்பு:1965 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:தெலுங்கு மக்கள்
தஞ்சாவூர் சுபா ராவ்

**தஞ்சாவூர் சுபா ராவ்** (*Thanjavur Subha Rao*)**(சுபாராவ் தஞ்சாவர்க்கர்** என்றும் அழைக்கப்படுபவர்) என்பவர் இந்திய நிர்வாகி மற்றும் இசைக்கலைஞர் ஆவார். இவர் 1830ஆம் ஆண்டுகளில் திருவிதாங்கூர் மாநிலத்தின் திவானாக பணியாற்றினார்.

சுபா ராவ் தஞ்சாவூரைப் பூர்வீகமாகக் கொண்டவர், தஞ்சாவூர் மராத்தி தேசஸ்த் பிராமண குடும்பத்தில் பிறந்தார். இவர் ஆங்கிலத்தில் மிகவும் சரளமாகப் பேசக்கூடியவர். எனவே இவரை "ஆங்கிலம்" சுபா ராவ் என்றும் அழைத்தனர். திருவிதாங்கூர் சுவாதி திருநாளின் மகாராஜாவை சமசுகிருதம், மராத்தி, அரசியல் அறிவியல் மற்றும் கருநாடக இசையினைப் பயிற்றுவித்தார். 1830ஆம் ஆண்டில், திருவிதாங்கூரின் திவானாக இவர் நியமிக்கப்பட்டார்.

## மேற்கோள்கள்


பகுப்பு:தஞ்சாவூர் மாவட்ட மக்கள்
ரஞ்சன்பென் தனஞ்சய் பட்

**ரஞ்சன்பென் தனஞ்சய் பட்** (Ranjanben Dhananjay Bhatt)(பிறப்பு 10 ஆகஸ்ட் 1962) ஒரு இந்திய அரசியல்வாதி மற்றும் பாரதீய ஜனதா கட்சியின் உறுப்பினர்.அவர் 16 மற்றும் 17 வது மக்களவையில் உறுப்பினராக இருந்துள்ளார்

## தொழில்
பட் வதோதராவின் துணை மேயராக இருந்தார். கடந்த 22 ஆண்டுகளாக "மகளிர் மன்றத்தை" இயக்கி தலைமை தாங்கிய பெருமைக்குரியவர். 2014 ஆம் ஆண்டு நடைபெற்ற இடைத்தேர்தலில் வதோதரா மக்களவைத் தொகுதியில் போட்டியிட்டு 16 ஆம் மக்களவைக்குத் தேர்ந்தெடுக்கப்பட்டார். 16 வது மக்களவையில், பட் நீர்வள அமைச்சகத்தின் கீழான நதி மேம்பாடு மற்றும் கங்கா புத்துணர்ச்சி ஆலோசனைக்குழுவில் உறுப்பினராக இருந்துள்ளார். 2014 முதல் 2016 வரை, இவர் உடல்நலம் மற்றும் குடும்ப நலத்துக்கான நிலைக்குழுவிலும் உறுப்பினராக இருந்தார் . 2016 முதல் 2019 வரை, அவர் தொழில்துறை நிலைக்குழுவில் உறுப்பினராக இருந்தார். 2019 ஆம் ஆண்டு நடைபெற்ற இந்திய பொதுத் தேர்தலில் பட் மீண்டும் வதோதரா தொகுதியிலிருந்து 17 ஆம் மக்களவைக்குத் தேர்ந்தெடுக்கப்பட்டார். இம்முறை இவர் இரயில்வே நாடாளுமன்ற நிலைக்குழுவின் உறுப்பினராக நியமிக்கப்பட்டார்.

## சான்றுகள்

பகுப்பு:இந்தியப் பெண் அரசியல்வாதிகள்
பகுப்பு:வாழும் மக்கள்
பகுப்பு:குஜராத் அரசியல்வாதிகள்
வெ. து. சுவாமி

**வெ. து. சுவாமி** (*V. D. Swami*) பிறப்பு வேங்கடராம துரைசுவாமி; 1910 – 1993) என்பவர் இந்தியத் தொழிலதிபர் மற்றும் பரோபகாரர் ஆவார். இவர் சென்னையில் உள்ள பிரபல கண் மருத்துவமனையான சங்கரா நேத்ராலயாவின் நிறுவனர்களில் ஒருவராவார். இவர் தமிழகத் திரைப்பட நடிகர் அரவிந்த்சாமியின் தந்தை ஆவார்.

## தொழில்
சுவாமி 1910இல் தஞ்சை மாவட்டம் மெலட்டூரில் பிறந்தார். இவர் வி. டி. சுவாமி & நிறுவனத்தினை எம்.வி.சுப்பிரமணியம் மற்றும் சன்மார் குழுமத்தின் டி. எஸ். நாராயணசாமி ஆகியோருடன் 1956ஆம் ஆண்டில் சென்னையில் நிறுவினார். வி.டி. சுவாமி நிறுவனம் எஃகு ஏற்றுமதி வணிகத்தில் முன்னோடியாக இருந்தது. ஆசியாவின் முக்கிய மொத்த மற்றும் சில்லறை விற்பனையாளர்களில் ஒருவராக இருந்தனர். திருச்சிராப்பள்ளியைத் தளமாகக் கொண்ட மூலதன இயந்திரங்கள் மற்றும் செயல்முறை இயந்திரங்கள் உற்பத்தி நிறுவனமான காவேரி பொறியியல் தொழில்நுட்ப நிறுவனத்தினை நிறுவினர்.

## மற்ற நடவடிக்கைகள்
1962ஆம் ஆண்டில், சுவாமி தனது சொந்த ஊரானமெலட்டூரில் நடைபெற்ற பாகவத மேள நிகழ்ச்சியில் கலந்து கொண்டார். மெலட்டூருக்கு வெளியே கலையை வளர்ப்பதில் ஆர்வம் காட்டிய சுவாமி 1964இல் மெலட்டூர் பாகவத மேள நாத்தியா வித்திய சங்கத்தை நிறுவினார்.

சங்கரா நேத்ராலயாவை சென்னையில் அமைக்க மருத்துவ பயிற்சியாளர் எஸ்.எஸ்.பத்ரிநாத்தை வற்புறுத்துவதில் சுவாமி முக்கியப் பங்கு வகித்தார். இதன் ஊழியர்களுக்கான நலன்புரி நடவடிக்கைகளையும் இவர் வடிவமைத்தார். சங்கரா நேத்ராலயா தனது பிறந்த நூற்றாண்டு விழாவை முன்னிட்டு இவரது நினைவாகக் கலையரங்கம் ஒன்றினை நாட்டிற்கு அர்ப்பணிப்பதன் மூலம் இவரது முயற்சிகளை அங்கீகரித்து வறுகிறது.

## இறப்பு
சுவாமி 1993இல் தனது 83 வயதில் தமிழ்நாட்டின் சென்னையில் காலமானார்.
## குடும்பம்
சுவாமி பரதநாட்டிய நடனக் கலைஞர் வசந்த சுவாமியின் கணவரும், தென்னிந்தியப் பிரபல நடிகர் அரவிந்த்சாமியின் தந்தையும் ஆவார்.

## மேற்கோள்கள்


பகுப்பு:தஞ்சாவூர் மாவட்ட மக்கள்
பகுப்பு:1993 இறப்புகள்
பகுப்பு:1910 பிறப்புகள்
சுஜாதா சிங்

**சுஜாதா சிங்** (*Sujatha Singh*) இந்திய வெளியுறத் துறையில் பணியாற்றிய இந்திய அரசு ஊழியர் ஆவார். இவர் ஆகத்து 2013 முதல் 2015 சனவரி வரை இந்தியாவின் வெளியுறவுச் செயலாளராக பணியாற்றினார். முன்னதாக இவர் ஜெர்மனிக்கான இந்திய தூதராகவும் (2012–2013) இருந்தார்.

## குடும்பமும் கல்வியும்
சூலை 1954 இல் பிறந்த சுஜாதா சிங், முன்னாள் இந்திய உளவுத்துறையின் தலைவரும், பின்னர் ஆளுநராக பணிபுரிந்தவருமான டி. வி. ராஜேஸ்வரின் மகளும் ஆவார். இவர் புதுதில்லியில் உள்ள லேடி ஸ்ரீ ராம் கல்லூரி, தில்லி பொருளியல் பள்ளி ஆகியவற்றின் முன்னாள் மாணவர் ஆவார். அங்கு இவர் பொருளாதாரத்தில் பட்டம் பெற்றார். ஓய்வுபெற்ற இந்திய வெளியுறவுப் பணி அதிகாரியான சஞ்சய் சிங்கை இவர் திருமணம் செய்து கொண்டார்.

## தொழில்
சுஜாதா 1976 தொகுப்பின் இந்திய வெளியுறவுப் பணி அதிகாரி ஆவார். இடாய்ச்சு மொழி தெரிந்தவரன இவர், பான், அக்ரா, பாரிஸ், பேங்காக் ஆகிய இடங்களிலுள்ள இந்தியத் தூதரகங்களில் பல்வேறு பதவிகளில் பணியாற்றினார். 2000-04 காலப்பகுதியில் மிலனில் இந்தியாவின் தூதராகவும் இருந்தார். ஆஸ்திரேலியாவுக்கான இந்தியாவின் உயர் ஸ்தானிகராகவும் (2007–2012) பணியாற்றியுள்ளார். தில்லியில் இவர் வெளியுறவுத் துறை அமைச்சகத்தின் பொருளாதார ஒருங்கிணைப்பு பிரிவில் பணியாற்றியுள்ளார். மேலும், நேபாளம், மேற்கு ஐரோப்பா மற்றும் ஐரோப்பிய ஒன்றியத்தில் இயக்குநர், துணைச் செயலாளர் மற்றும் இணை செயலாளராகவும் பணியாற்றினார். ஆஸ்திரேலியாவுக்கான உயர் ஸ்தானிகராக இருந்த இவரது பதவிக்காலம் இந்திய மாணவர்கள் மீதான இனத் தாக்குதல்களைத் தொடர்ந்து இந்திய-ஆஸ்திரேலிய உறவுகளில் ஏற்பட்ட கொந்தளிப்பான சமயங்களில் இவரது பணி குறிப்பிடத்க்கது. அங்குள்ள இந்தியர்களுக்கு எதிரான இனத் தாக்குதல்களைக் கையாள்வதில் ஆஸ்திரேலிய அதிகாரிகளுடன் கடுமையான நிலைப்பாட்டை எதிர்த்தார்    பின்னர் யுரேனியம் விற்பனை தொடர்பாக இந்தியாவுக்கு விதிவிலக்கு அளிக்க ஆஸ்திரேலிய தொழிலாளர் கட்சி எடுத்த முடிவுக்கும் வழி வகுத்தது. 1983ஆம் ஆண்டில் மழையால் பாதிக்கப்பட்ட கைலாசு  மானசரோவர் யாத்திரையில் தொடர்பு அதிகாரியாக இருந்தார். மேற்கு ஐரோப்பாவைக் கையாளும் கூட்டுச் செயலாளராக, சிறிய ஐரோப்பிய ஒன்றிய நாடுகளிடமிருந்து பரிந்துரைக்கப்பட்ட உதவிகளை ஏற்காத இந்தியாவின் நிலைப்பாட்டை இவர் ஆதரித்தார்.

## வெளியுறவுச் செயலாளர்
2013 ஆம் ஆண்டில் சுஜாதா சிங், இரஞ்சன் மத்தாய்க்குப் பின் இந்திய வெளியுறவுச் செயலாளரானார். தற்போது இந்தியாவின் வெளியுறவு அமைச்சராக இருக்கும் சுப்பிரமணியம் செயசங்கர் இவருடன் பணி புரிந்தார். இவர், ஆகத்து 1, 2013 அன்று பதவியேற்றார். இந்தியாவின் எந்தவொரு அண்டை நாடுகளுக்கும் இவர் ஒருபோதும் தூதராக பணியாற்றவில்லை என்பது ஒரு சவாலாகக் கருதப்பட்டது. மேலும், இவர் ஒரு பெண்ணாக இருந்ததும் இவருக்கு இந்த பதவி சாதகமாக இருந்ததாகவும் கூறப்பட்டது. மேலும் சோனியா காந்தியும் இவரது பதவி உயர்வுக்கு அழுத்தம் கொடுத்தார். சோனியாவின் குடும்பத்துடன் இவரது தந்தையின் நெருக்கம் காரணமாக. சொக்கிலா ஐயர், நிருபமா ராவ் ஆகியோருக்குப் பிறகு இந்திய வெளியுறவுத் துறையில் பணியாற்றும் மூன்றாவது பெண் அதிகாரியாக இருக்கிறார் .

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:இந்திய வெளியுறவுத் துறைப் பெண் அதிகாரிகள்
பகுப்பு:இந்திய வெளியுறவுச் செயலாளர்கள்